OpenLLM-France/wikimedia huggingface dataset:
# Asto erregea

The Donkey King (urduz: دی ڈونکی كِنگ‎) 2018ko Aziz Jindani pakistandar zinema zuzendariaren marrazki bizidunetako filma da.
Zineuskadik eta Eusko Jaurlaritzako Kultura eta Hizkuntza Politika Sailak sustatutako Zinema Euskaraz programari esker, filma euskaraz ikusi daiteke zinema aretoetan.

## Sinopsia

Oharra: Atal honek istorio osoa edo amaiera argitzen du.
Oihaneko erregeak erretiroa hartzea erabaki du, eta haren ondorengoa hauteskundeen bitartez aukeratuko dute. Mangu asto xaloa da, handikerietatik guztiz bereiz bizi dena. Halako batean, bere burua hautagai ikusiko du, eta trikimailu politikoak bertatik bertara ezagutuko ditu. Superbusen aurka lehiatu beharko du, oihaneko erregearen ondorengo kutuna. Borroka horren erdian, ordea, Miss Fina sartuko da.

## Erreferentziak

* ↑ «Manou euskaraz ikusi daiteke zinema aretoetan» Diario Vasco 2019-09-21.
* ↑ «The Donkey King» Berria 2019-09-28 CC BY-SA 4.0 lizentziapean.

## Kanpo estekak

* Datuak: Q56279611
# Atletico de Madrid (eskubaloia)

Atlético de Madrid taldearen eskubaloi atala ordezkatzen badu ere Club Deportivo Básico Balonmano Neptuno izenarekin inskribaturiko taldea da.

## Historia

Historikoki Atlético de Madrid talde handia izan zen, batez ere 80. hamarkadan Juan de Dios Román entrenatzaile zuela, baina 90. hamarkadan eskubaloiaren atala desegin zuen Jesús Gilen familiak. 1994an Balonmano Ciudad Real taldeak hartu zuen bere lekua Asobal Ligan eta 2011 arte iraun zuen. Orduan desagertu eta berriz ere Atlético de Madridek hartu zituen Ligan parte hartzeko eskubideak. Ciudad Realen egitura aprobetxatuz puntako taldea osatu zuen, Eskubaloi Kluben Munduko Txapelketa irabazteraino. Bi urte goian egin ondoren 2013an taldea desegin egin da.

## Palmaresa
### Estatuan: 22

* ASOBAL Liga (9): 1962, 1963, 1964, 1965, 1979, 1981, 1983, 1984, 1985.
* ASOBAL Kopa (0): finalista 2013an.
* Errege Kopa (12): 1962, 1963, 1966, 1967, 1968, 1978, 1979, 1981, 1982, 1987, 2012, 2013.
* Espainiako Superkopa (1): 2012.

### Nazioartean: 1

* Eskubaloi Kluben Munduko Txapelketa (1): 2012.
* EHF Txapeldunen Liga (0): finalista 1985 eta 2012an.
* EHF Kopa (0): finalista 1987an.

## Emakumezkoen taldea

1970. hamarkadan talde indartsua osatu zuen Atlético Madrilek. Hona hemen palmaresa:
* Espainiako Liga (5): 1971, 1972, 1976, 1977, 1978

## Kanpo estekak

* Datuak: Q757447
# Atletismoa 1900eko Udako Olinpiar Jokoetan – Gizonezkoak maratoia

Gizonezkoen maratoia 1900eko Udako Olinpiar Jokoetan uztailaren 19an lehiatu zen. Bost herrialdetako 13 ateletek hartu zuten parte eta 40,26 kilometroko bidea egin zuten. Michel Théato Luxenburgokoa zen, baina Parisen bizi zen; horregatik, frantziar gisa agertu zen. Hamarkada batzuk beranduago Luxenburgok eskaera egin zion Nazioarteko Olinpiar Batzoreari Théatoren nazionalitaea aldatzeko, baina 2004an uko egin zioten eskaerari. 2021ean Batzordearen webgunean aldaketak egin ziren dominadunen nazionalitatea erakusteko, eta horregatik askok pentsatu zuten Luxenburgori esleitu zitzaiola, baina ofizialki ez da horrela eta datu-basea aurreko egoerara itzuli zen.

## Emaitzak

| Pos. | Atleta | Herrialdea | Denbora |
| 01 ! | Michel Théato | Frantzia | 2:59:45 |
| 02 ! | Émile Champion | Frantzia | 3:04:17 |
| 03 ! | Ernst Fast | Suedia | 3:37:14 |
| 4 | Eugène Besse | Frantzia | 4:00:43 |
| 5 | Arthur Newton | Ameriketako Estatu Batuak | 4:04:12 |
| 6 | Dick Grant | Ameriketako Estatu Batuak | Ezezaguna |
| 7 | Ronald J. MacDonald | Kanada | Ezezaguna |
| — | Auguste Marchais | Frantzia | DNF |
| — | Johan Nyström | Suedia | DNF |
| — | E. Ion Pool | Britainia Handia | DNF |
| — | Frederick Randall | Britainia Handia | DNF |
| — | William Saward | Britainia Handia | DNF |
| — | W. Taylor | Britainia Handia | DNF |
| — | Georges Touquet-Daunis | Frantzia | DNF |
| — | Emilio Banfi | Italia | DNS |
| — | John Cregan | Ameriketako Estatu Batuak | DNS |
| — | Alexander Grant | Kanada | DNS |
| — | John Maguire | Britainia Handia | DNS |
| — | Martens | Frantzia | DNS |
| — | Jakub Wolf | Hungaria | DNS |
| — | Ettore Zilia | Italia | DNS |

## Kanpo estekak

* Datuak: Q210838
# Atletismoa 1896ko Udako Olinpiar Jokoetan – Gizonezkoak maratoia

Gizonezkoen maratoia 1896ko Udako Olinpiar Jokoetan bertan lehiatzeko asmatutako lasterketa bat izan zen. Zazpi atletek hartu zuten parte, bost herrialde ezberdinetakoak. Atletismoko programako probarik interesgarriena izan zen. Spyridon Louis greziarrak irabazi zuen, greziarrek irabazi zuten atletismoko proba bakarra.

## Testuingurua

Maraton hiritik Atenasera lasterketa bat antolatzeko ideia izan zuen Michel Bréalek, Fidipidesen kondairan inspiratuta. Mota honetako lehen maratoi lasterketa Greziako txapelketa nazional bat izan zen, Charilaos Vasilakosek irabazitako olinpiar maratoirako sailkatze proba bezala balio zuena. Maratoiaren luzera, 1896an, 40 km ingurukoa zen. Hogeita bost atleta joan ziren Maratonera lasterketarako, baina hamazazpik baino ez zuten hasi.
Gutxienez emakume bat, Stamata Revithi, lasterketan izena ematen saiatu zen, baina atzera bota zuten. Ofizialki, izen-ematea epez kanpo egin zela argudiatu zuen; estraofizialki, arrazoia sexua izan zen. Hurrengo egunean bakarka egin zuen korrikaldia eta 5 ordu eta erdian amaitu zuen.
Korrika egiten saiatu zen Melpolmene izeneko emakume baten aipamenak ere badaude; bigarren emakume bat ote zen eztabaidatzen da, edo Revithiren ezizen bat ote den.

## Emaitzak

| Pos. | Atleta | Herrialdea | Denbora | Oharrak |
| 01 ! | Spyridon Louis | Grezia | 2:58:50 | OR |
| 02 ! | Charilaos Vasilakos | Grezia | 3:06:03 | |
| 03 ! | Gyula Kellner | Hungaria | 3:06:35 | |
| 4 | Ioannis Vrettos | Grezia | Ezezaguna | |
| 5 | Eleftherios Papasymeon | Grezia | Ezezaguna | |
| 6 | Dimitrios Deligiannis | Grezia | Ezezaguna | |
| 7 | Evangelos Gerakeris | Grezia | Ezezaguna | |
| 8 | Stamatios Masouris | Grezia | Ezezaguna | |
| 9 | Sokratis Lagoudakis | Grezia | Ezezaguna | |
| — | Edwin Flack | Australia | DNF (37 km) | |
| — | Albin Lermusiaux | Frantzia | DNF (32 km) | |
| — | Ioannis Lavrentis | Grezia | DNF (24 km) | |
| — | Georgios Grigoriou | Grezia | DNF (24 km) | |
| — | Arthur Blake | Ameriketako Estatu Batuak | DNF (23 km) | |
| — | Ilias Kafetzis | Grezia | DNF (9 km) | |
| — | Dimitrios Christopoulos | Grezia | DNF (? km) | |
| — | Spyridon Belokas | Grezia | 3:06:30 | DQ |

## Erreferentziak

* ↑ (Ingelesez) Martin, David E.; Gynn, Roger W. H.. (2000). The Olympic Marathon. Human Kinetics ISBN 978-0-88011-969-6. (Noiz kontsultatua: 2024-08-04).

## Kanpo estekak

* Datuak: Q527041
* Multimedia: Athletics at the 1896 Summer Olympics / Q527041
# Atletico Madril (emakumezkoen taldea)

Club Atlético de Madrid Féminas Atletico Madrilen emakumezkoen futbol taldea da. Espainiako talde indartsuenetako bat da, Espainiako Liga lau aldiz irabazitakoa.

## Historia

Gaur egungo taldearen aurrekaria Atlético Villa de Madrid izan zen, 1989-90 liga irabazi eta 1991an bigarren egin zuena. Jesús Gilen babes ekonomikoa galtzerakoan jokalari gehienak Oroquieta Villaverde taldera joan ziren eta 3 liga eta 3 kopa irabazi zituzten.
2001ean Club Atlético de Madrid Féminas sortu zuen Atlético Madrilek eta 2006an Superligara igotzea lortu zuen. Emaitzarik onenak 2013tik aurrera lortu ditu, baina ez du Liga berririk irabazi. 2016an Erreginaren Kopa irabazi zuen eta 2017, 2018 eta 2019an Liga. 2023an bigarren aldiz irabazi zuen Erreginaren Kopa, finalean penati jaurtiketatan Real Madril garaituz.

## Palmaresa

* Lehen maila:
** Txapelduna (4): 1990, 2017, 2018, 2019.
** Bigarrena (3): 1991, 2015, 2020.
** Hirugarrena (3): 2013, 2014, 2016
* Erreginaren Kopa:
** Txapelduna (2): 2016, 2023.
** Finalista (2): 2017, 2018.
* Espainiako Superkopa (1): 2020-21.

## Kanpo estekak

* Webgune ofiziala
* Datuak: Q4816984
* Multimedia: Atlético de Madrid (women) / Q4816984
# Arturo Frondizi

Arturo Frondizi (Paso de los Libres, Corrientes, 1908ko urriaren 28a - Buenos Aires, 1995eko apirilaren 18a ) argentinar politikari eta legegizona izan zen. 1958-1962 bitartean Argentinako Errepublikako presidentea izan zen.

## Bizitza

1928. urtean Alderdi Erradikalean (UCR) sartu zen, eta alderdi horren eskutik diputatu izendatu zuten 1946an. Hauteskunde orokorretara aurkeztu zela eta, Alderdi Erradikalean zatiketa gertatu zen, eta zatiketa haren ondoren Frondizik Hiritarren Elkarte Erradikal Zorrotza (UCRI) antolatu zuen 1957an. Alderdi horren hautagai zela, Argentinako presidente hautatu zuten 1958. urtean, peronisten laguntzarekin. Bere politika ekonomikoa oso zorrotza izan zen, eta langileen haserrea piztu zuen, baina militarrek ere ez zuten begi onez hartu, eta 1962. urtean eraitsi egin zuten bere kargutik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q346658
* Multimedia: Arturo Frondizi / Q346658
# Arturo Ithurralde

Arturo Andrés Ithurralde (1934ko martxoaren 6a - 2017ko ekainaren 3a) Argentinako futbol epailea izan zen . 1982ko Espainian jokatutako FIFA Munduko Kopan partida bat arbitratu zuelako ezaguna zen. 1975eko eta 1983 Amerika Kopan lau partida ere arbitratu zituen.

## Erreferentziak

* ↑ «Murió Arturo Ithurralde, recordado árbitro de los años '70» lanacion.com.ar 4 June 2017.

## Kanpo estekak

* Datuak: Q739646
# Arturo Duperier

Arturo Duperier Vallesa (Pedro Bernardo, 1896ko azaroaren 12a - Madril, 1959ko otsailaren 10a) espainiar fisikaria izan zen. Madrilen eta Parisen egin zituen fisika-ikasketak. Madrilgo unibertsitateko katedraduna izan zen. 1939tik 1953ra arte erbesteraturik bizi beharra izan zuen, bere katedra galdurik, eta denbora horretan fisikako irakasle izan zen Londresen. 1953. urtean Madrilgo katedra eskuratu zuen berriro. Izpi kosmikoen neurketarako prozedura eta tresna berriak asmatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5707206
* Multimedia: Arturo Duperier / Q5707206
# Arturo Erregea (animea)

Arturo Erregea (japonieraz: 円卓の騎士物語 燃えろアーサー, Entaku no Kishi Monogatari Moero Āsā, lit. Mahai Biribileko zaldunen istorioa: Arturo liluragarria) Toei Animationeko ekoiztutako japoniar marrazki bizidun saila da. Euskal Herrian ETB 1 kateak euskaraz lehendabiziko aldiz 1984. urtean eman zuen, arrakasta handiz, eta garai hartako haur euskaldun askok haren abestiak buruz ikasi zituzten. Sail hau Artur erregearen kondairan oinarrituta dago.

## Emanaldiak

ETBk marrazki bizidun hauek hiru alditan eman zituen:
* 1984ko apirileko ostegunetan, 19:30etan, hurrengo ostiraletan 14:00etan errepikatzen zutelarik.
* 1986ko apirilean, astelehenetik ostiralera, 19:00etan.
* 1986ko abendutik hasita 1987ko ekainaren 27 arte, larunbatetan, 10:00etan.

## Argumentua

Oharra: Atal honek istorio osoa edo amaiera argitzen du.
Kontakizuna Arturo erregea haurra delarik hazten da, Uther Erregea bere aitak Kameloten agintzen du. Aldi horretan bertan, Kamelot irrikatzen duen Lavik erregeak erresuma erasotzen du. Arturoren gurasoak bertan hiltzen dira baino Merlin aztiak beren semetxoa heriotzatik salbatu eta haurra zaldun baten babespean jartzen du. Zaldun honek urteetan zehar haur hori bere semea balitz bezala hezten du.
Arturo mutikoak 15 urte betetzean bere aitaorde eta Kay anaiordearekin batera zaldun lehiaketa batetara joaten da. Lehiaketa honetan zehar Excalibur ezpata bere ingudetik ateratzea lortzen du, honenbestez Arturo Ingalaterrako legezko erregea dela egiaztatuz. Une horretantxe Arturoren aitaordeak errege leinuko jatorria duela azaltzen dio. Ordudanik Arturo erregeari bere bidean zehar hainbat adiskide berri gehitzen joango zaizkio: Lantzelot, Tristan, Genobeba (Arturoren emazte eta Kameloteko erregina bilakatuko dena), Pertzeval, Merlin, Uther eta Igraine, horiekin batera Mahai Biribila osatuko dute, eta Lavik erregearen eta Medessa sorgin zitalaren aurka borrokatuko dira.

## Abestiak
### Sarrerako abestia

Sarrerako abesti osoaren euskarazko bertsioa ikusgai webgune honetan dago.
| « | Baso barruan zehar zaldun bakar bat doa. Tximista bezain azkar, alboan zintzilik ezpata. Arturo Erregea, gudaririk zintzoena! | » |

### Amaierako abestia

Amaierako abesti osoaren euskarazko bertsioa ikusgai eta entzungai webgune honetan dago.
| « | Arturo Errege eta Ginebra Erregina, Kamelot Gorteko bikote atsegina. La, la, ra, la, ra, la, la. Lagunekin bat ziren. La, la, ra, la, ra, la, la. Bakean bizi ziren, Erresumatik gaizkileak bota ondoren. | » |

## Kanpo estekak

* Toei Animationen Arturo Erregearen ingelesezko webgunea
* Datuak: Q2705920
# Arturo Farinelli

Arturo Farinelli (Novara, 1867ko martxoaren 30a - Turin, 1948ko apirilaren 21a) italiar literatura kritikaria izan zen. Germanista eta hispanista ospetsua, Eusko Ikaskuntzen Nazioarteko Aldizkarian zenbait lan argitaratu zituen.

## Lan hautatuak

* Die Beziehungen zwischen Spanien und Deutschland in der Literatur (1892)
* Guillaume de Humboldt et l'Espagne (1898)
* Dante, Petrarca, Boccaccio in Spagna (1905-1906)
* Viajes por España y Portugal desde la Edad Media hasta el siglo XX (1921-1930)
* Il romanticismo in Germania (1923)
* Guillaume de Humboldt et l'Espagne (1924)
* Ensayos y discursos de crítica literaria hispano-europea, (1926).
* Il romanticismo nel mondo latino (1927)
* Italia e Spagna (1929)
* Lope de Vega en Alemania (1936)
* Poesía del Montserrat y otros ensayos (1940)
* Poesía y crítica (1954)
* Datuak: Q472961
# Arturo Fernández

Arturo Fernández Rodríguez (Gijón, 1929ko otsailaren 21a - Madril, 2019ko uztailaren 4a) espainiar aktore eta telebista aurkezlea izan zen, telebistan eta antzerkian ibilitakoa.

## Filmografia

| Como el perro y el gato (2007) TV Desde que amanece apetece (2005) La casa de los líos (1996-2000) TV Tiempos mejores (1994) Dos hombres y una mujer (1994) Truhanes (1994) TV Aquí, el que no corre... vuela (1992) El día que nací yo (1991) Gaby: A True Story (1987) La chica de la piscina (1987) Mojados de corazón (1987) El crack II (1983) Truhanes (1983) La dinastía de Drácula (1981) Esperando a papá (1980) El hombre que yo quiero (1978) Ésta que lo es... (1977) Divinas palabras (1977) La Secta del trébol (1977) La amante perfecta (1976) Mauricio, mon amour (1976) Cuando los maridos se iban a la guerra (1976) La muerte ronda a Mónica (1976) El adúltero (1975) Los caciques (1975) Un lujo a su alcance (1975) Tocata y fuga de Lolita (1974) Matrimonio al desnudo (1974) Noche de teatro (1974) Dulce pájaro de juventud (1974) TV Estudio 1 (1973) ¿Quién soy yo? (1973) TV Casa Flora (1973) Las juergas del señorito (1973) Ángeles y querubines (1972) Las doce caras de Eva (1971) Cáncer (1971) TV The Incredible Invasion (1971) ¿Quién soy yo? (1970) La tonta del bote (1970) El relicario (1970) Turistas y bribones (1969) El señorito y las seductoras (1969) Las cinco advertencias de Satanás (1969) Cristina Guzmán (1968) ¡Cómo sois las mujeres! (1968) No desearás la mujer de tu prójimo (1968) Pecados conyugales (1968) Vedove inconsolabili in cerca di... distrazioni (1968) House of Evil (1968) Novios 68 (1967) Camino del Rocío (1966) Las viudas (1966) | Currito de la Cruz (1965) Jandro (1965) El sonido prehistórico (1964) El salario del crimen (1964) Sol de verano (1963) Escala en Hi-Fi (1963) La gran coartada (1963) No temas a la ley (1963) Piedra de toque (1963) El sexto sentido (1963) Bahía de Palma (1962) La viudita naviera (1962) Los cuervos (1962) Rogelia (1962) El último verano (1961) Regresa un desconocido (1961) María, matrícula de Bilbao (1960) La fiel infantería (1960) Juicio final (1960) Fuga desesperada (1960) La mentira tiene cabellos rojos (1960) A sangre fría (1959) La Casa de la Troya (1959) Vida sin risas (1959) Ejército blanco (1959) Las chicas de la Cruz Roja (1958) Cita imposible (1958) Distrito quinto (1958) La frontera del miedo (1958) Familia provisional (1958) Un vaso de whisky (1958) Mañana cuando amanezca (1957) Rapsodia de sangre (1957) Cuerda de presos (1956) Duelo de pasiones (1956) Nunca es demasiado tarde (1956) Los Fernández de Peralvillo (1954) La patrulla(1954) El torero (1954) El beso de Judas (1954) Así es Madrid (1953) |
* Datuak: Q2865947
* Multimedia: Arturo Fernández Rodríguez / Q2865947
# Arturo H. Medrano pinakoteka

Arturo H. Medrano Pinakoteka (gaztelaniaz: Pinacoteca Arturo H. Medrano) arte museo bat da Tegucigalpan, Hondurasen, Hondurasko artisten margolanen 1920ko hamarkadatik aro garaikideraino gordetzen dituena. Pinakotekak 700 artelaneko bilduma du, eta margolanez gain, eskultura, marrazki eta argazki batzuk ere baditu.

## Historia

Museoa 1993ko ekainaren 3an sortu eta ireki zen Hondurasko Banku Zentralaren egoitza zaharrean, Tegucigalpan. Museoa ez zen jendearentzat ireki 1993ra arte, baina 1920an sortu zen, Banku Zentralak bere lehen pieza erosi zuenean. 1993ra arte, margolanen bilduma bankuaren bilduma pribatu gisa mantendu zen. Banku Zentralak Indar Armatuen Bulebarrean duen egoitza berria inauguratu zenean, 2016an, museoa eraikin berrira aldatu zen. Hiriaren erdialdeko gune zaharra 2014an jarri zuen bankuak salgai.

## Izena

Museoak Arturo H. Medrano du izena, abokatu bat eta Hondurasko Abokatuen Elkarteko lehen presidentea izan zena.

## Bilduma

Museoak 700 artelan inguru ditu, batez ere margolanez osatuak, baina baita eskultura, marrazki eta argazki batzuez ere. Bere bilduma Hondurasko artean espezializatu zen 1920ko hamarkadatik aro garaikideraino. Lehen obra pinakotekak 1920an erosi zuen, Pablo Zelaya Sierra artistaren "Las campesinas" olio-lana. Beste artista batzuk, beren obrak museoan erakusten ari direla, Arturo Luna, Carlos Zúñiga Figueroa, Confucio Montes de Oca, Horacio Reina, José Antonio Velásquez, Maximiliano Ramírez Euceda eta Moisés Becerra daude.
Museoak ere aldi baterako erakusketak antolatzen ditu Hondurasko Banku Zentralaren sukurtsaletan, Choluteca, La Ceiba eta San Pedro Sulan dituen bulegoetan.

## Erreferentziak

* 1 2 https://www.elheraldo.hn/honduras/tesoros-del-banco-central-de-honduras-disponibles-al-publico-CCEH1171146
* ↑ https://www.elheraldo.hn/opinion/editorial/hace-cien-anos-FHEH934414
* ↑ https://proceso.hn/un-siglo-de-pintura-hondurena-ve-la-luz-en-pinacoteca-estatal/
* ↑ https://web.archive.org/web/20200828170025/https://hondudiario.com/2020/07/01/banco-central-de-honduras-70-anos-de-historia-y-servicio/

## Kanpo estekak

* (Gaztelaniaz):Webgune ofiziala.
* Datuak: Q98650594
# Arturo Goyeneche

Arturo Domingo Goyeneche (Buenos Aires, 1877ko abuztuaren 4a - Ib., 1940ko azaroaren 29a) argentinar politikari antipertsonalista erradikala izan zen, 1938ko otsailaren 20a eta 1940ko azaroaren 26a bitartean Buenos Airesko alkatea izan zena, Roberto Marcelino Ortiz presidenteak izendatua. Diputatu nazionala ere izan zen, 1919 eta 1921 artean ganberako buru izateko heldu zen. 30eko hamarkadan zehar, zenbait "buruzagiren" laguntzaz, hiriaren hegoaldeko lurraldean bere boterea eraikitzen hasi zen, La Boca auzoetako, orduan portuko lurraldeko, prostituzioak kudeatzen zituzten hainbat pertsonaiekin lotuz, Erradikalismoaren eta enpresa britainiarrei lotutako eskirol handiputzen arteko aliantza bat ehunduz.
Alkatea izan zen garaian, Buenos Airesko Obeliskoa eraistea agindu zuen ordenantzari betoa jarri zion, zuela denbora gutxi inauguratua baina biztanleek gaizki hartua. 1939an, ospitalea zabaltzeko lursail berriak eskuratu zituzten, baina, denbora gutxian, Arturo Goyeneche alkateak hainbat enpresariri saldu zizkien balioaren hamarren bat baino gutxiagoan, horregatik Ortiz presidentearen ingurua eta Buenos Airesko Batasun Zibiko Erradikaleko hainbat politikari ikertu ziren.
Haren gorpuzkiak La Rekoleta hilerriko familiaren mausoleoan daude. Bere seme Juan Carlos joera naziak zituen politikaria izan zen.

## Erreferentziak

* ↑ Caudillos y protagonistas políticos en la Boca del Riachuelo Escrito por Diego Alberto Barovero
* ↑ Quisieron tirarlo abajo, lo salvaron y cumple 75 años. .
* ↑ Pioneros de la salud, historia de los hospitales públicos de la ciudad de Buenos Aires Enrique Visillac. p 135
* ↑ Uki Goñi, The Real Odessa, Granta Books, 2003m p. 2

## Kanpo estekak

* Datuak: Q21694118
# Arturo III.a Bretainiakoa

Arturo III.a (bretainieraz: Arzhur; Suscinioko gaztelua, 1393ko abuztuaren 24a - Nantes, 1458ko abenduaren 26a) Bretainiako dukea izan zen 1457tik hil zen arte.
Joan IV.a Bretainiakoa eta Joana Nafarroaren semea izan zen. Frantziako gerra zibilean Armañactarren Alderdiko kide izan zen. Gero, Luis Guienako dukearen zerbitzura sartu zen. 1415ean Agincourteko guduan zauritu eta harrapatu zuten. Frantziako Kondestable izendatu zuten eta Joana Arc-ekoarekin borrokatu zuen. Frantzian sartu zituen erreforma administratibo eta militarrak faktore garrantzitsua izan ziren Ehun Urteko Gerrako ingelesen porrotran.
1572an bere iloba Petri II.a Bretainiakoaren ondorengoa izan zen Bretainiako dukerrian.
* Datuak: Q454053
* Multimedia: Arthur III de Richemont / Q454053
# Ballintogher

Ballintogher (irlanderaz Baile an Tóchair) Irlandako udalerri bat da, Sligo konderrian dagoena. 2006ko erroldaren arabera 182 biztanle zituen.

## Kanpo estekak

* Datuak: Q4851767
* Multimedia: Ballintogher / Q4851767
# Ballintoy

Ballintoy (irlanderaz Baile an Tuaigh) Ipar Irlandako Antrim konderrian dagoen kostaldeko udalerri txiki bat da, Ulster probintzian. 2001ean 167 biztanle zituen.
Herrigunetik kanpo badia txiki batean portutxo edo kai bat du.

## Iruditegia

* Hondartza.
* Itsaslabarretako ibilbidea.
* Etxea.
* Hotela.

## Kanpo estekak

* Datuak: Q1130080
* Multimedia: Ballintoy / Q1130080
# Ballintober (Roscommon konderria)

Ballintober (Roscommon konderria) (irlanderaz Baile an Tobair) Irlandako udalerri bat da, Roscommon konderrian dagoena. 2013ko erroldaren arabera 137 biztanle zituen.

## Kanpo estekak

* Datuak: Q4851769
# Ballinteer

Ballinteer (irlanderaz: Baile an tSaoir) Irlandako Dublin hiriburuaren hegoaldeko auzune bat da, Dun Laoghaire-Rathdowneko konderrian. Hiriburuaren erdigunetik 10 kilometrora dago, Rathfarnham auzunearen mendebaldean eta Sandyford eta Stepaside auzuneen ekialdean.

## Kanpo estekak

* Datuak: Q2672390
* Multimedia: Ballinteer / Q2672390
# Ballintemple (Cork)

Ballintemple (irlanderaz: Baile an Teampaill, "Tenpluaren Herria" esan nahi du), Irlandako hego-mendebaldeko Cork konderriaren hegoaldean dagoen Cork hiriko auzunea da. Udalerria hiriaren ekialdean dago, hiriarengandik Lee ibaiak bereizten du eeta ekialdean Blackrock udalerria du. Jatorriz, udalerri bereiztua zen baina gaur egun hiriarikin bat egina dagoela jo ohi da.

## Kanpo estekak

* Datuak: Q2084152
* Multimedia: Ballintemple / Q2084152
# Ballintra

Ballintra (irlanderaz Baile an tSratha) Irlandako Donegalgo konderriaren hegoaldean dagoen udalerri bat da. N15 errepidean kokatua dago. 2006ko erroldaren arabera 211 biztanle zituen.

## Iruditegia

* Kalea.
* Zaldi lasterketa.
* Eliza metodista.
* Landa.

## Kanpo estekak

* Ballintra udalerriari buruzko webgunea (Ingelesez)
* Datuak: Q2563713
* Multimedia: Ballintra / Q2563713
# Ballinspittle

Ballinspittle (irlanderaz Béal Átha an Spidéil, Ospitalaren Herria esan nahi du) Irlandako hego-mendebaldeko Cork konderriaren hegoaldean dagoen parrokia txiki bat da. Courceys baroierrian dago, Kinsale udalerritik 8 kilometro hego-mendebaldera. Bandera urdindun Garrylucas eta Garrettstown hondartzetatik hurbil ere badago.

## Kanpo estekak

* Datuak: Q4076791
* Multimedia: Ballinspittle / Q4076791